สวัสดีค่ะเกิดอาการตื่นมาหูขวาด้านนอกชาๆ (คาดว่านอนทับทั้งคืน) แต่มีอาการหูไม่ได้ยินเหมือนเช่นปกติ มีอาการอื้อๆ วี้ดๆในหู ทั้งที่ก่อนหน้านี้ไม่มีอาการค่ะ หาแล้วค่ะ แต่หลังจากทานยามาได้ 2 วัน อาการหูก็ยังไม่ดีขึ้น และเวลาใช้เสียงพูดหรือกลืนน้ำลาย มีอาการเจ็บในลำคอและทุกครั้งที่กลืนนำลายจะมีเสียงกรึกในหู และมีอาการคันหูด้านในร่วมด้วยค่ะ ควรทำอย่างไรดีคะ กลับไปหาอีกครั้ง หรือ ทานยาต่อไปจนครบ 7 วันขอบมากๆค่ะ
สวัสดีค่ะ อาการตื้อๆที่หูขวาด้านนอก รู้สึกชาๆ เกิดหลังการนอนทับ ได้ยินเสียงวี้ดดังกล่าวมานั้น อาจจะเกิดจาก อยู่ในที่ที่เสียงดังเกินไปติดต่อกันนานๆ หูอื้อตามหลังการเป็นหวัด มีน้ำอุดตันในรูหู มีขี้หูอุดตัน การอยู่ในที่ที่ความกดอากาศสูงเช่นขึ้นเครื่องบิน ดำน้ำ มีเนื้องอกในหูชั้นใน หรือเป็นการติดเชื้อภายในช่องหู เป็นต้นควรสังเกตอาการอันตรายเช่น หูอื้อเรื้อรัง ปวดหูตลอดเวลา มีน้ำไหลจากหู ได้ยินไม่ชัดเจน หากมีอาการเหล่านี้ ควรรีบไปพบแพทย์เพื่อตรวจเพิ่มเติม และรักษาตามสาเหตุต่อไปในเบื้องต้นให้รับประทานยาที่เคยได้ยาจากแพทย์มาก่อนหน้านี้ให้ครบก่อน ไม่ไปว่ายน้ำ ถ้าต้องไปให้ใช้ที่อุดหู ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง